**Contract de prestare servicii**

**Nr. …………….. din …………………….**

***Preambul***

În temeiul art. 7, alin. (5) din Legea nr. 98/2016 privind achizițiile publice cu completările și modificările ulterioare și a art. 43 alin (1) și (2) a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică din Legea 98/2016 privind achizițiile publice, s-a încheiat prezentul contract, între:

1.1. Autoritatea contractantă, **Universitatea de Ştiinţe Agricole şi Medicină Veterinară „Ion Ionescu de la Brad”**cu sediul în Iaşi, Aleea M. Sadoveanu nr.3, telefon 0232/407407, fax 0232/260650 cod fiscal 4541840, cont nr. RO55TREZ23F650601710101X deschis la Trezoreria Iaşi, reprezentată prin prof. univ. dr. Gerard JITĂREANU, având funcţia de Rector, și Contabil Șef - Ec. Gabriela RADU, în calitate de **achizitor** şi,

1.2. **S.C. ………………. S.R.L.** cu sediu în ……………, Str. …………………..Nr….., număr de înmatriculare ………………. cod fiscal RO …………….. ; cont IBAN ……………………..deschis la Trezoreria ……………, telefon : …………….., fax : ……………., e-mail : ……………………reprezentată prin administrator ………………………., în calitate de **prestator**.

***2. Definiţii***

**2.1.** - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi*** - zi calendaristică; *an* - 365 de zile.

**3. *Interpretare***

**3.1.** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul contractului***

**4.1.** - Prestatorul se obligă să presteze **Servicii pentru Realizarea Busturi - 4 bucăți**, în perioada convenită şi în conformitate cu Caietul de sarcini, oferta sa tehnică, anexă la contract si cu obligațiile asumate prin prezentul contract.

**4.2.** - Achizitorul se obligă să platească preţul convenit în prezentul contract pentru serviciile prestate, în termen de 30 de zile de la semnarea procesului verbal de recepție a serviciilor, pe baza facturii fiscale.

**5. *Preţul contractului***

**5.1. -** Preţul convenit pentru îndeplinirea contractului, plătibil prestatorului de catre achizitor, este de .................... **lei**, din care ..................... lei TVA 19 %. Prețul contractului fără TVA este de ....................... lei .

**6. *Durata contractului***

**6.1.** – Durata prezentului contract este de la data semnarii contractului de servicii de către ambele părți şi este valabil până la data încheierii procesului verbal de recepție, când va fi considerat încetat de drept.

**6.2** - Termenul de predare a serviciilor pentru realizare busturi, este 45 zile lucratoare de la semnarea contractului de ambele parti.

**6.3.** – Achizitorul va transmite Prestatorului toate documentele și informațiile solicitate de către acesta pentru îndeplinirea obiectului contractului.

**6.4** - Termenele de predare a serviciilor de proiectare de la art. 6.2, vor putea fi prelungite cu acordul părților, atunci când există motive obiective, temeinic fundamentate de către partea care invocă prelungirea.

**6.5** - Prelungirea termenelor de predare se va realiza prin încheierea unui act adițional la prezentul contract, în baza unei Notificări de solicitare a modificării contractului de servicii, emisă de partea care invocă prelungirea.

**6.6. -** Prezentul contract încetează să producă efecte la data îndeplinirii tuturor obligațiilor asumate prin contract.

**7. Modalităţi de plată**

**7.1.** – Plata se face pe baza facturii însoţită de Procesul verbal de recepție, vizat de achizitor.

**7.2.**– Plata se va face de către achizitor prin virament, cu ordin de plată, după recepţionarea serviciului, în termen de 30 de zile de la primire facturii fiscale și semnarea procesului verbal de recepție .

**7.3.** - Achizitorul se obligă să efectueze plata către prestator în contul deschis la Trezoreria …………….

**8. *Documentele contractului***

**8.1.** - Documentele contractului sunt:

1. Caiet de sarcini;
2. Propunerea financiară şi propunerea tehnică;
3. Garanția de bună execuție constituită conform legii, în termen de maxim 5 zile de la semnarea prezentului contract;

**9. *Obligaţiile principale ale prestatorului***

**9.1. -** Prestatorul se obligă să presteze serviciile la standardele şi performanţele cerute de normativele tehnice și legislația de specialitate în vigoare.

**9.2. -** Prestatorul depune toate diligențele necesare și acționează în cel mai scurt timp posibil, pentru a da curs solicitărilor ce rezultă din natura prezentului contract care vin din partea Achizitorului pe perioada Contractului.

**9.3. -** Prestatorul răspunde în condițiile legii în cazul neducerii la îndeplinire a obligațiilor precum și în cazul neasigurării, din culpa lui, a realizării nivelului calitativ al documentațiilor realizate.

**9.4. -** La elaborarea tuturor documentațiilor ce rezultă din prezentul contract de servicii, Prestatorul are obligația de a respecta toate prevederile actelor normative și a reglementărilor tehnice în vigoare, aplicabile Contractului, inclusiv, dacă este cazul, a eventualelor acte normative și reglementări tehnice aplicabile, care intră în vigoare pe parcursul îndeplinirii Contractului.

**9.5. -** Prestatorul este răspunzător atât de siguranța tuturor operațiunilor și metodelor de prestare utilizate cât și de asigurarea personalului calificat, cu respectarea prevederilor legale și contractuale, precum și cu deplina înțelegere a complexității legate de derularea execuției lucrărilor, astfel încât să se asigure îndeplinirea obiectivelor Achizitorului.

**9.6. -** Prestatorul este responsabil pentru orice viciu, necorelare, neconcordanță, omisiune a Proiectului/ Documentației tehnico-economice elaborat(e) conform prevederilor prezentului Contract și, de asemenea, este responsabil pentru încălcarea, la realizarea Proiectelor, a oricărui brevet sau drept de autor.

**9.7. -** În cazul în care, Prestatorul este o asociere a două sau mai multe persoane, toate aceste persoane vor fi ținute solidar cu privire la îndeplinirea obligațiilor contractuale. Persoana desemnată de asociere să acționeze în numele său sau în cadrul Contractului va avea autoritatea de a reprezenta și angaja contractual asocierea. Orice modificare a componenței asocierii, fără acordul prealabil scris al Achizitorului, va fi considerat o încălcare a prezentului Contract de prestări de Servicii.

**9.8. -** Acceptul, avizul, aprobarea, data de Achizitor, sau plata efectuată de către Achizitor nu exonerează Contractantul de îndeplinirea obligațiilor asumate prin prezentul Contract.

**9.9. -** Prestatorul se obligă să respecte confidenţialitatea informaţiilor în legătură cu situaţia financiară, cercetarea, invenţiile şi alte operaţiuni şi documente ale achizitorului, mai puţin elementele de interes public.

**9.10. -**La solicitarea autoritatii contractante, Prestatorul are obligatia sa raspunda la toate solicitările de clarificari primite de la autoritatea finanțatoare a proiectului ce privesc documentatia elaborata de către acesta.

**10. *Obligaţiile principale ale achizitorului***

**10.1.** - Achizitorul se obligă să recepţioneze serviciile prestate în termenul stabilit, potrivit art. 15 din prezentul Contract de Servicii.

**10.2.** - Achizitorul se obligă să plătească preţul către prestator după recepţia serviciilor, în condițiile stabilite la art. 7.1 și 7.2.

**10.3. -** Achizitorul se obligă să recepționeze serviciile prestate in termenul convenit in baza unui proces verbal de predare – primire, sa verifice si sa aprobe documentatia predata de prestator.

**11. *Sancţiuni pentru neindeplinirea culpabilă a obligaţiilor***

11.1. - În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,04 % / zi de întârziere la prestare.

11.2. - În cazul în care *achizitorul* nu îşi onorează obligaţiile în termen de 28 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalentă cu 0,04% / zi de întârziere din plata neefectuată.

11.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. In acest caz, prestatorul are dreptul de a pretinde numai plata corespunzatoare pentru partea din contract îndeplinită pâna la data denunţării unilaterale a contractului.

***Clauze specifice***

***12. Garanţia de bună execuţie a contractului***

**12.1.** - Prestatorul are obligaţia să constituie garanţia de bună execuţie a contractului în cuantum de **2%** din valoarea contractului. Garanţia de bună execuţie se constituie prin Scrisoare de garanţie bancară, ordin de plată, asigurare emisă de o societate de asigurări sau depuneri de numerar la casierie. Garanţia de bună execuţie se poate constitui şi prin reţineri succesive din sumele datorate pentru facturi parţiale. În acest caz contractantul are obligaţia de a deschide un cont la dispoziţia autorităţii contractante, la Trezoreria Statului. Suma iniţială care se depune de către contractant în contul deschis la dispoziţia achizitorului nu trebuie să fie mai mică de 0,5% din preţul contractului.

**12.2.** – Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi îndeplineşte, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**12.3.** – Achizitorul se obligă să restituie garanţia de bună execuţie în conformitate cu prevederile art. 42, alin (3) din HG 395/2016 actualizată.

***13. Alte resposabilităţi ale prestatorului***

**13.1. -** (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de/ şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

**13.2.** - Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13.3.** – (1) Contractantul are obligația de a asigura personalul adecvat (din punct de vedere al calificării educaționale și profesionale și alocării zilelor de lucru), ca și infrastructura/echipamentele necesare pentru efectuarea eficientă a tuturor activităților enumerate în Caietul de Sarcini și pentru realizarea obiectivelor Contractului din punct de vedere al termenelor, costurilor și nivelului calitativ solicitat.

(2) Contractantul are obligația de a se asigura că toți experții trebuie să fie independenți și să nu se afle în nici un fel de situație de incompatibilitate cu responsabilitățile acordate lor și/sau cu activitățile pe care le vor desfășura în cadrul Contractului. În plus, pe toată durata de implementare a Contractului, Contractantul are obligația să ia toate măsurile necesare pentru a preveni orice situație de natură să compromită realizarea cu imparțialitate și obiectivitate a activităților desfășurate pentru realizarea obiectivelor asociate Contractului.

(3) Contractantul are obligația să se asigure și să urmărească cu strictețe ca oricare dintre experții principali propuși cunosc foarte bine și înțeleg cerințele, scopul și obiectivele Contractului, legislația și reglementările tehnice aplicabile, specificul activităților pe care urmează să le desfășoare în cadrul Contractului precum și a responsabilităților atribuite.

***14. Alte responsabilităţi ale achizitorului***

**14.1.** - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le considera necesare îndeplinirii contractului.

***15. Recepţie şi verificări***

**15.1.** - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

**15.2.** - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

**15.3.** - Achizitorul are dreptul de a verifica modul de prestare a serviciilor pentru a stabili conformitatea lor cu cerintele caietului de sarcini și cu obligațiile asumate prin oferta adjudecata.

**15.4.** - Verificările vor fi efectuate de către achizitor prin reprezentanții săi împuterniciți, în conformitate cu prevederile din prezentul contract. Achizitorul are obligația de a notifica în scris prestatorului, identitatea persoanelor împuternicite pentru acest scop.

**15.5.** – Ca urmare a necesităţilor impuse de verificarea şi avizarea documentaţiei de proiectare şi a documentaţiei pentru obţinerea autorizaţiei de construire, prestatorul se obligă să realizeze pe cheltuiala sa modificările, răspunsurile şi completările solicitate.

***16. Începere, finalizare, întârzieri, sistare, reziliere***

**16.1.** - (1**)** Prestatorul are obligaţia de a începe prestarea serviciilor în timpul cel mai scurt posibil de la semnarea contractului.

(2) În cazul în care prestatorul suferă întârzieri şi/ sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

**16.2.** - (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită în graficul de prestare, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobisnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

**16.3.** - Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se poate face cu acordul parţilor, prin act adiţional.

**16.4.** Orice întârziere în îndeplinirea contractului dă dreptul achizitorului de a solicita penalităţi prestatorului, în condițiile art. 11.1 din contract.

16.5. Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese. Decizia asupra rezilierii, in acest caz, se transmite partii contractante in scris cu justificarile de rigoare dar nu inainte de concilierea diferendumului.

***17. Ajustarea preţului contractului***

**17.1.** - Pentru serviciile prestate, plaţile datorate de achizitor prestatorului sunt tarifele declarate în propunerea financiară, anexă la contract.

**17.2.** - Actualizarea prețului aferent prezentului contract se poate face numai în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-a fundamentat prețul contractului.

**17.3**. Fiecare actualizare a prețului se va face prin încheierea unui act adițional la prezentul contract. Anexat la actul adițional, Prestatorul va depune toate formularele aferente propunerii financiare cu valori actualizate.

Valorile totale si unitare astfel rezultate vor fi utilizate în operațiunile de decontare efectuate de achizitor până la finalizarea contractului sau, după caz, până la efectuarea unei noi actualizări de preturi.

**17.4**. În orice situație, prețul contractului va fi ajustat doar în măsura strict necesară pentru acoperirea costurilor pe baza cărora s-a fundamentat prețul contractului.

***18. Amendamente***

**18.1.** -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***19. Forţa majoră***

**19.1**.- Forţa majoră este constatată de o autoritate competentă.

**19.2.** - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**19.3.** - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**19.4.** - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**19.5.** - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***20. Soluţionarea litigiilor***

**20.1.** - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**20.2.** - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente.

***21. Limba care guvernează contractul***

**21.1.** - Limba care guvernează contractul este limba română.

***22. Comunicări***

**22.1.** - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**22.2.** - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***23. Legea aplicabilă contractului***

**23.1.** - Contractul va fi interpretat conform legilor din România.

Parţile au înteles să încheie azi .. . .. . …. prezentul contract în două exemplare, câte unul pentru fiecare parte.

Achizitor Prestator

UNIVERSITATEA DE ŞTIINŢE AGRICOLE ŞI S.C. ...................................................

MEDICINĂ VETERINARĂ IAŞI